ai4bharat/Pralekha huggingface dataset:
پیٹرولیم اور قدرتی گیس کی وزارت
جناب دھرمیندر پردھان نے تیل اور گیس کے شعبے کی اسٹیل کی ضرورتوں کو پورا کرنے کے لئے گھریلو اسٹیل کے استعمال میں اضافے اور درآمدات پر انحصار کو کم کرنے پر زور دیا
نئی دہلی، 16 جون 2020، پٹرولیم اور قدرتی گیس اور اسٹیل کے وزیر جناب دھرمیندر پردھان نے تیل اور گیس کے شعبے کی اسٹیل کی ضرورتوں کو پورا کرنے کے لئے ملک میں گھریلو اسٹیل کے استعمال میں اضافے اور درآمدات پر انحصار کو کم کرنے پر زور دیا۔ آج یہاں ‘آتم نربھر بھارت: تیل اورگیس کے شعبے میں گھریلو اسٹیل کے استعمال کو فروغ ’ کے موضوع پر ویبینار سے خطاب کرتے ہوئے انہوں نے کہا کہ اسٹیل اور تیل اور گیس کے شعبے ایک دوسرے سے قریبی رابطے میں ہیں اور اب اس کو نئے مقام تک لے جانے کا وقت آگیا ہے۔
ایک آتم نربھر بھارت تیار کرنے کی وزیراعظم جناب نریندر مودی کی اپیل کا ذکر کرتے ہوئے جناب پردھان نے کہا کہ آتم نربھر بھارت ایک مضبوط بھارت ہوگا، جس میں ایک زبردست مینوفیکچرنگ سیکٹر جو کہ خود کفیل ہونے پر بھی عالمی معیشت سے مربوط ہوگا۔ تعمیرات ، تیل اور گیس، آٹو موبائل، مشینری وغیرہ کے شعبوں سے مضبوط رابطے کی وجہ سے ہندوستانی اسٹیل کاےشعبے آتم نربھر بھارت بننے کے ہندوستان کے خواب کو شرمندہ تعبیر کرنے میں بھی بنیادی رول ادا کرنا ہے۔ انہوں نے کہا کہ ہندوستانی اسٹیل کا شعبہ صرف اپنی تمام گھریلو ضرورتوں کو پورا کرنے کے بعد ہی عالمی سطح پر ایک بڑا رول ادا کرنے کی کوشش کرسکتا ہے۔
درآمدات کے بجائے گھریلو اسٹیل حاصل کرنے کے لئے تیل اور گیس کی تمام تنظیموں سے اپیل کرتے ہوئے جناب پردھان نے کہا کہ گھریلو اسٹیل مینوفیکچررس شعبے میں اسٹیل کی مستقبل کی ضرورتوں کو پورا کرنے کی تمام صلاحیتیں رکھتے ہیں۔ اسٹیل کی مانگ کو گھریلو طور پر پورا کرنے اور درآمدات پر انحصار کو کم کرنے سے اس شعبے میں روزگار کے مواقع میں بھی خاطر خواہ اضافہ ہوگا اور اس سے اسٹیل کے شعبے میں ایم ایس ایم ای کو فروغ ملے گا اور وہ مزید ویلیو ایڈڈ مصنوعات تیار کرسکیں گے۔
اس موقع پر خطاب کرتے ہوئے اسٹیل کے وزیر مملکت جناب فگن سنگھ کلستے نے کہا کہ اسٹیل اور تیل اور گیس کے شعبے دونوں ہندوستانی معیشت کے اہم ستون ہیں اور ہندوستان کو پانچ ٹریلین ڈالر کی معیشت بنانے میں دونوں کو ایک اہم رول ادا کرنا ہے۔
اس ویبینار میں پٹرولیم اور قدرتی گیس کی وزارت کے سیکریٹری جناب ترون کپور، سکریٹری اسٹیل جناب پردیپ کمار ترپاٹھی، سرکاری شعبے کے کئی اداروں کے سی ایم ڈی، اسٹیل اور پی این جی کی وزارتوں کے سینئر افسران، صنعت کے لیڈران ، فکی کے عہدے داروں اور دیگر متعلقین  نے شرکت کی۔اس ویبینار کا اہتمام اسٹیل کی وزارت نے فکی کی پارٹنر شپ میں کیا تھا۔
۔۔۔۔۔۔۔۔۔۔۔
م ن۔ ا گ۔ن ا۔

U-3311
(Visitor Counter : 128
وزارت دفاع
گلگٹ کے سات سالہ بچے عابد کی نعش کو سونپنے کے لئے بھارتی بری فوج کی مساعی جمیلہ
نئی دہلی،12جولائی :9جولائی کو موضع اچوراکے نزدیک برزل نالے میں ایک نعش دریافت ہوئی ،بھارتی بری فوج فوری طورپرحرکت میں آئی اوراس نے اپنی مساعی جمیلہ سے سول انتظامیہ کی مدد سے اس سات سالہ بچے کی شناخت لائن آف کنٹرول کے اس پارگلگٹ خطے کے منی مرگ کے ساکن عابد احمد شیخ کے طورپر کرنے میں کامیابی حاصل کرلی ۔
سوشل میڈیا پرپیش کی گئی رپورٹوں کے مطابق نوعمر عابد 8جولائی ، 2019سے لاپتہ تھا اوراس بات کے امکانات ہیں کہ وہ پھسل کربرزل نالے میں گرپڑاہوگا۔ اپنی روایت کے مطابق ، انسانی ہمدردی کا ثبوت دیتے ہوئے بھارتی بری فوج نے ہاٹ لائن پرپاکستانی بری فوج سے رابطہ قائم کیااور ادھر سول انتظامیہ کو بھی اس بات پرراضی کرلیاکہ وہ آخری رسوم کی ادائیگی موخرکردے ۔ مقامی مذہبی رہنمااورموضوع کے معمرافراد کو اس بچے کی نعش کو جلد از جلد متعلقہ کنبے کو سونپنے کے لئے اعتماد میں لیاگیا اور ان سے تعاون کی درخواست کی گئی ۔ مقامی افراد نے دوارمسجد میں متوفی کے لئے دعائے خیرکی ۔ سوشل میڈیا پورے دن اپنے طورپر انسانی ہمدردی کے تحت اس اپیل کو دوہرانے میں مصروف رہاکہ نوعمرعابد کی نعش کو اس کے ورثأ کو لوٹادیاجائے ۔
10جولائی ، 2019کو گریز میں مقامی کمانڈروں نے منی مرگ می ںپاکستانی بری فوج کے کمانڈرکو نعش سونپنے کی مخلصانہ کوششیں شروع کیں ۔ آخرکاربھارتی بری فوج نے اعلیٰ سطح پرکمانڈروں کو دخل اندازی کرنی پڑی اور نعش 11جولائی ،2019کو موضوع دودھگئی کے نزدیک پاکستانی بری فوج کے حوالے کردی گئی ۔
مقامی افراد نے بھارتی بری فوج کے ذریعہ انسانی بنیاد وں پر متاثرہ کنبے کے جذبات پرمرہم رکھنے کے لئے کی گئی کوششوں کی ستائش کی جو اس نے پاکستان کی جانب کی لائن آف کنٹرول کے سلسلے میں انجام دیں ۔
وزارت خزانہ
غیر سرکاری تنخواہ دار ملازمین کی چھٹیوں پر ٹیکس چھوٹ کی حد میں اضافہ
غیر سرکاری تنخواہ دار ملازمین کی چھٹیوں پر ٹیکس چھوٹ  پہلے انکم ٹیکس ایکٹ، 3  کی دفعہ 10   کے تحت3 لاکھ روپے کی حد تک تھی۔
وزیر خزانہ کی جانب سے بجٹ تقریر 2023 کی تجویز کے تناظر میں مرکزی حکومت نے غیر سرکاری تنخواہ دار ملازمین کی ریٹائرمنٹ یا اس کے علاوہ چھٹیوں پر ٹیکس چھوٹ کی حد یکم اپریل 2023سے بڑھا کر 25لاکھ روپے کردی ہے۔
ایکٹ کی دفعہ 10   کے تحت انکم ٹیکس سے مستثنیٰ مجموعی رقم 25 لاکھ روپے کی حد سے زیادہ نہیں ہوگی جہاں اس طرح کی کوئی ادائیگی غیر سرکاری ملازم کو پچھلے سال ایک سے زیادہ آجروں سے موصول ہوتی ہے۔
مزید برآں، ایکٹ کی دفعہ 10   کے تحت انکم ٹیکس سے مستثنیٰ رقم 10 لاکھ روپے کی حد سے زیادہ نہیں ہوگی جیسا کہ پچھلے سال یا سال کے سیکشن 10   کے تحت ملازم کی کل آمدنی میں پہلے سے ہی دی گئی ٹیکس چھوٹ سے کم ہے۔
نوٹیفکیشن نمبر 31/2023 تاریخ 24.05.2023 شائع کی گئی ہے اور https://egazette.nic.in پر دستیاب ہے۔
وزارت دفاع
تعارفی خاکہ: ہند۔ سری لنکا مشترکہ مشق متر اشکتی۔VI
نئی دہلی،19مارچ/ ہندوستان اور سری لنکا کے افواج کے درمیان ملٹری سفارتکاری اور باہمی تبادلے کے حصہ کے طور پر مشترکہ مشق مترا شکتی کااہتمام ہر سال کیاجاتا ہے۔ سال 2018-19 کے لئے مشترکہ مشق کاانعقاد 26 مارچ تا 8 اپریل 2019 کے درمیان سری لنکا میں کیاجائے گا۔ ہندوستانی فوج کے بہار ریجمنٹ کی پہلی بٹالین اور سری لنکا کی فوج کے گیمونو واچ بٹالین سے تعلق رکھنے والے فوجی اس مشق کو مشترکہ طور پر انجام دیں گے۔
اس مشق کا مقصد دونوں ملکوں کی افواج کے درمیان قریبی تعلقات قائم کرنا اور ان تعلقات کو فروغ دینا ہے۔اس کے علاوہ مشترکہ مشق کمانڈر کی صلاحیت میں اضافہ کرنا ہے،تاکہ کمانڈ کے تحت دونوں ملکوں کے فوجی دستے کو ساتھ لا کر کارروائی کی جاسکے۔اس مشق کے دوران اقوام متحدہ منشور کے تحت شورش مخالف اور دہشت گردی مخالف ایک بین الاقوامی ماحول میں تدبیری سطح کے آپریشن کاانعقاد کیا جائے گا۔مشترکہ مشق مترا شکتی۔VI سے دونوں ملکوں کے درمیان تعلقات کو مزید مستحکم کرنے کی راہ ہموار ہوگی۔ علاوہ ازیں یہ مشترکہ مشق دونوں ملکوں کی افواج کے درمیان زمینی سطح پرتال میل اور اشتراک وتعاون قائم کرنے میں ایک کلیدی رول ادا کرے گی۔
لیفٹیننٹ کرنل موہت ویشنو
پی آر اوکے لئے
ٹیکسٹائلز کی وزارت
ٹیکسٹائل مصنوعات کے فروغ کی اسکیم
نئی دہلی18،مارچ2021
21-2020 کے مرکزی بجٹ اعلانیے میں میگا سرمایہ کاری ٹیکسٹائلز پارکس کے قیام کی اسکیم کو شروع کرنا بھی شامل ہے۔ اگلے تین سال کے اندر سات بڑے ٹیکسٹائل پارکس قائم کئے جائیں گے۔یہ پارکس ٹیکسٹائل صنعت کو اس قابل بناسکیں گے کہ وہ عالمی سطح پر مقابلہ جاتی بنے۔ بڑے پیمانے پر سرمایہ کاری کو راغب کرے اور روزگار پیدا کرنے کو تقویت دے۔ یہ اسکیم برآمدات میں عالمی چمپئنز کی تشکیل کی راہ ہموار کرسکے گی۔
یہ اطلاع آج راجیہ سبھا میں ٹیکسٹائلز کی مرکزی وزیر محترمہ اسمرتی زوبین ایرانی نے ایک تحریری جواب میں دی۔
انہوں نے کہا کہ پانچ سال کی مدت میں 10683 کروڑ روپے کی پروڈکشن سے جڑی سرمایہ کاری اسکیم میں ایم ایم ایف کا اضافہ کیا جارہا ہے اور تکنیکل ٹیکسٹائلز سیکٹر کا اعلان بھی کیا گیا ہے جو برآمدات میں عالمی چمپئنز کی تشکیل کی راہ ہموار کرے گا اور ٹیکسٹائل کے شعبے میں گھریلو پیداوار میں خاطر خواہ اضافہ بھی ہوسکے گا۔
بھارت سرکار ٹیکسٹائل کے شعبے کے فروغ کے لئے بہت سی اسکیمیں بھی لاگو کررہی ہے۔ ان میں پاور لوم سیکٹر  کی ترقی کے لئے ترمیم شدہ ٹکنالوجی اپ گریشن فنڈ اسکیم  تکنیکل ٹیکسٹائلز کے لئے اسکیمیں، مربوط ٹیکسٹائل پارکس  کے لئے اسکیم، ایس آئی ٹی پی  کے تحت ایپاریل مینوفیکچرنگ یونٹس کے لئے اضافی گرانٹس کے لئے اسکیم شامل ہے۔
...............................................................
ش ح، ح ا، ع ر
U-2745
(Visitor Counter : 104
جدید اور قابل تجدید توانائی کی وزارت
آر ای ڈی اے کے دوسری سہ ماہی کے نتائج: پی بی ٹی 76.16 فیصد بڑھ کر 276.31 کروڑ روپے
مجموعی این پی اے 4.87 فیصد سے کم ہو کر 2.72 فیصد ہوگئے
- ٹیکس سے پہلے کا منافع اور ٹیکس کے بعد کا منافع بالترتیب 76.15 فیصد اور 67.14 فیصد بڑھ کر 276.31 کروڑ روپے اور 184.30 روپے ہو گیا۔
- مجموعی آمدنی 15.90 فیصد بڑھ کر 791.56 کروڑ روپے ہوگئی
- مجموعی مالیت 69.16 فیصد بڑھ کر 5,638.31 کروڑ روپے ہوگئی
- لون بک اور لون کی منظوری میں 17.07 فیصد اور 89.47 فیصد اضافہ
نئی اور قابل تجدید توانائی کی وزارت کے تحت ایک سرکاری سیکٹر کی کمپنی انڈین رینی ویبل انرجی ڈیولپمنٹ ایجنسی نے آج 30 ستمبر 2022 کو ختم ہونے والی دوسری سہ ماہی کے لیے آڈٹ شدہ مالیاتی نتائج کا اعلان کیا۔ کمپنی نے ٹیکس سے پہلے کا منافع  276.31 کروڑ درج کیا ہے، جو پچھلے مالی سال کی دوسری سہ ماہی میں 156.86 کروڑ روپے کے مقابلے میں 76.15 فیصد زیادہ ہے۔ آئی آر ای ڈی اے کے مجموعی منجمد اثاثوں کو مالی برس 23-2022 کی دوسری سہ ماہی میں 4.87 فیصد سے کم کرکے مالی برس 23-2022 کی دوسری سہ ماہی میں 2.72 فیصد کر دیا گیا ہے، جو کہ 44 فیصد سال در سال کی نمایاں کمی ہے۔
مالی برس 23-2022 کی دوسری سہ ماہی کے دوران مالی برس 22-2021 کی دوسری سہ ماہی کی اسی مدت کے مقابلے اہم جھلکیاں حسب ذیل ہیں:
• ٹیکس سے پہلے کا منافع: 156.86 کروڑ روپے کے مقابلے میں 276.31 کروڑ روپے 
• ٹیکس کے بعد کا منافع: 110.27 کروڑ روپے کے مقابلے میں 184.30 کروڑ روپے 
• مجموعی آمدنی: 682.94 کروڑ روپے کے مقابلے 791.56 کروڑ روپے 
• مجموعی مالیت: 3,333.19 کروڑ روپے کے مقابلے میں 5,638.31 کروڑ روپے 
• لون بک: 28,856.48 کروڑ روپے کے مقابلے میں 33,783.36 کروڑ روپے 
• قرض کی منظوری: 5925.12 کروڑ روپے کے مقابلے میں 11,226.49 کروڑ روپے 
• خالص منجمد اثاثہ 4.87 فیصد کے مقابلے میں 2.72 فیصد 
• مجموعی منجمد اثاثہ 8.05 فیصد کے مقابلے میں 5.06 فیصد 
جناب پردیپ کمار داس، چیئرمین اور منیجنگ ڈائریکٹر ، آئی آر ای ڈی اے نے روشنی ڈالی:‘‘آئی آر ای ڈی اے نے سہ ماہی ٹیکس سے پہلے کے منافع اور ٹیکس کے بعد کے منافع میں بالترتیب 76.15 فیصد اور 67.14 فیصد اضافہ درج کیا ہے، اور مجموعی منجمد اثاثہ اور خالص منجمد اثاثہ میں بھی نمایاں کمی درج کی ہے، جو کہ کسی بھی این بی ایف سی کے لیے ایک بڑی کامیابی ہے۔
آئی آر ای ڈی اے کے سی ایم ڈی نے روشنی ڈالی کہ ٹیم آئی آر ای ڈی اے کے تعاون کے بغیر یہ ممکن نہیں تھا۔ انہوں نے تمام ملازمین کا ان کی مسلسل محنت اور تعاون پر شکریہ ادا کیا۔ انہوں نے بجلی اور نئی اور قابل تجدید توانائی کے مرکزی وزیر جناب آر کے سنگھ اور نئی اور قابل تجدید توانائی، کیمیکل اور کھاد کے وزیر مملکت جناب بھگوانت کھوبا کا ان کی مسلسل رہنمائی اور تعاون کے لیے تہہ دل سے شکریہ ادا کیا۔ شری داس نے ایم این آر ای کے سکریٹری اور دیگر عہدیداروں اور بورڈ آف ڈائریکٹرز سے ملنے والے مستقل تعاون کے لیے بھی شکریہ ادا کیا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 50
وزارت خزانہ
بھارت سرکار ٹکسال، کولکتہ نے ٹی 20 ورلڈ کپ سلور سووینئر جاری کیا
بھارت سرکار ٹکسال، کولکتہ  نے آج ٹی 20 ورلڈ کپ کے موضوع پر 999 چاندی کی پیورٹی والی چاندی کا 40 گرام، 44 ملی میٹر قطر کا ادارے ہی میں ڈیزائن کردہ سووینئر سکہ جاری کیا ہے۔
سکے کی بکنگ کے لیے براہ کرم https://indiagovtmint.in پر جائیں۔
کابینہ
بھارت اورآرمینیاکے مابین ڈاک ٹکٹ کے موضوع پرطے پائی مفاہمتی عرضداشت کو کابینہ کی منظوری
نئی دہلی ،07دسمبر : بھارت اورآرمینیا کے مابین ڈاک ٹکٹ کے موضوع پرطے پائی مفاہمتی عرضداشت کی تفصیلات سے کابینہ کو آگاہ کیاگیا۔ مذکورہ مفاہمتی عرضداشت پرجون ،2018میں دستخط عمل میں آئے تھے ۔
وزارت مواصلات کے تحت محکمہ ڈاک اور نیشنل پوسٹل آپریٹرآف آرمینیا  نے باہمی رضامندی سے مشترکہ طورپربھارت ۔ آرمینیا مشترکہ موضوع سے متعلق ڈاک ٹکٹ جاری کرنے کافیصلہ کیاتھا جس کا عنوان تھا ‘‘ڈینس ’’۔ مذکورہ مشترکہ ڈاک ٹکٹ اگست ، 2018میں جاری کیاگیاتھا۔
یہ یادگاری ڈاک ٹکٹ ہندوستان کے ‘‘منی پوری رقص ’’ اور آرمینیاکے ‘‘ہواریک ڈانس ’’کا مظہرہے ۔
صدر جمہوریہ کا سکریٹریٹ
صدرجمہوریہ ہند نے سردارولبھ بھائی پٹیل کے یوم پیدائش پر انہیں گلہائے عقیدت نذر کئے
نئی دہلی،31؍اکتوبر، صدرجمہوریہ ہند جناب رام ناتھ کووند نے آج راشٹر پتی بھون میں سردار ولبھ بھائی پٹیل کوان کے یوم پیدائش پر گلہائے عقیدت نذر کئے۔ راشٹر پتی بھون کے عہدیداروں اور عملے کے افراد نے بھی سردار ولبھ بھائی پٹیل کی تصویر پر پھول نذرکرتے ہوئے خراج عقیدت پیش کیا۔
اس سے پہلے آج صبح صدرجمہوریہ نے نئی دلی میں سردار پٹیل چوک کا دورہ کیا اور وہاں سردار ولبھ بھائی پٹیل کے مجسمے پرگلہائے عقیدت نذر کئے۔
۰۰۰۰۰۰۰۰

U-4855
(Visitor Counter : 36
ریلوے کی وزارت
قومی ریل منصوبے کا مقصد مال بھاڑا نقل و حمل کے موجودہ 27 شیئر میں اضافہ کرکے اسے 2030 تک 45 فیصد کے بقدر کرنا ہے
ریلوے، مواصلات اور الیکٹرانک اور اطلاعاتی تکنالوجی کے وزیر جناب اشونی ویشنو کے ذریعہ آج لوک سبھا میں ایک سوال کے تحریری جواب میں یہ اطلاع فراہم کی گئی کہ قومی ریل منصوبے کا مقصد ریل کے ذریعہ انجام دیے جانے والے مال بھاڑا نقل و حمل کے موجودہ 27 فیصد شیئر میں اضافہ کرکے اسے 2030 تک 45 فیصد کے بقدر کرنا ہے۔ زیادہ ٹریفک والے اہم راستوں پر کلی طور پر وقف مال بھاڑا گلیاروں  کی تعمیر ملک میں ریلوے کے مارکیٹ شیئر کے گرتے رجحان پر قابو پانے کے لیے بھارتی ریلوے کے ذریعہ اٹھایا گیا ایک اہم پالیسی قدم ہے۔ اس قدم سے ریل نقل و حمل کو فائدہ حاصل ہوگا۔ ڈی ایف سی آپریشن سے مال بھاڑا آپریشن میں اثرانگیزی پیدا ہوگی اور ریل ٹیرف کی درج ذیل آپریشنل/ ڈیزائن خصوصیات کی و جہ سے اس کے مزید مسابقتی بننے میں مدد ملے گی:
- فی کوچ اور فی ٹرین اعلیٰ پیداوار: 13000 ٹن کے مجموعی وزن کے ساتھ ہیوی ہول ٹرینیں چلانا
- کم توانائی کھپت: آپریشنل اور رکھ رکھاؤ کی لاگت میں تخفیف
- ٹرانزٹ ٹائم میں تخفیف: نقل و حمل کی لاجسٹک لاگت کو کم کرنا اور رولنگ اسٹاک کا بہتر استعمال
اس کے علاوہ، بھارتی ریلوے نے مال بھاڑا شعبے میں اپنے ماڈل شیئر میں اضافہ کی غرض سے مختلف کثیر پہلوئی حکمت عملی وضع کی ہیں ، جن میں ٹیرف ریشنالائزیشن اور ٹیرف/ مال بھاڑا ترغیبی اسکیمیں شامل ہیں۔ اس کے علاوہ مال بھاڑا زمرے کا تنوع۔ ٹریڈشنل ایمپٹی فلو ڈائرکشن میں آزادانہ خودکار مال بھاڑا ریبیٹ اسکیمیں، اسٹیشن سے اسٹیشن تک شرحوں کی پالیسی کی معقولیت، میری گو راؤنڈ کی معقولیت، شارٹ لیڈ ٹریفک میں رعایت، کھلے/ سپاٹ اسٹاک اور ڈھکے ہوئے ڈبوں میں بک کیے گئے فرائٹ ٹو فلائی ایش ٹریفک میں رعایت، الٹرا شارٹ لیڈ  کنٹینر ٹریفک کے لیے راؤنڈ ٹرپ چارجنگ، راؤنڈ ٹرپ ٹریفک  پالیسی، آٹو موبائل فرائٹ ٹرین آپریٹر اسکیم ، دو پہیہ ٹریفک کے لیے کیوب کنٹینر کا تعارف بھی اس میں شامل ہیں۔غیر ریلوے اور ریلوے کی زمین  پر کارگو ٹرمنل کی ترقی میں تعاون فراہم کرانے کی غرض سے ایک نئی ’گتی شکتی ملٹی ماڈل کارگو ٹرمنل ‘ پالیسی کا آغاز کیا گیا ہے۔
اس کے علاوہ، عام مقصد والے ڈبوں، خصوصی مقصد/ اعلیٰ صلاحیت کے حامل ڈبوں اور آٹو موبائل کیرئیر ڈبوں، وغیرہ میں نجی سرمایہ کاری راغب کرنے کے لیے مختلف دیگر اسکیمیں متعارف کرائی گئی ہیں۔
سی او این سی او آر کے 30.8 فیصد کے بقدر تک اثاثوں کی فروخت 20 نومبر 2011 کو اقتصادی امور کی کابینہ کمیٹی  کی بنیاد پر ہے، جو کہ ایک آزادانہ سرگرمی ہے اور اس کا مذکورہ بالا پیراگراف سے کوئی تعلق نہیں ہے۔
’’ریلوے کی زمین کی انتظام کاری کے لیے پالیسی ‘‘ پر ماسٹر سرکلر 04 اکتوبر 2022 کو جاری کیا گیا، جو 35 برسوں کی مدت کے لیے ریلوے کے خصوصی استعمال کے لیے پٹے پر سالانہ ایک روپیہ فی مربع میٹر  پر قابل احیاء بجلی کے پلانٹوں کے قیام کو منظوری دیتا ہے۔ اس کے علاوہ یہ سرکلر60 برسوں کی مدت کے لیے پٹے پر سالانہ ایک روپیہ فی مربع میٹر  پر شفاف پالیسی اور کیندریہ ودیالیہ سنگٹھن کے ذریعہ منتخب شدہ ہسپتالوں کے قیام کی اجازت دیتا ہے۔
وزارت آیوش
کیوباکے عوام میں یوگاکی بے پناہ مقبولیت
نئی دہلی ،9؍اکتوبر:ہندوستان میں یوگا کے چاہنے والوں کے لئے یہ خبرانتہائی خوش کن ہوگی کہ یوگا کیوبا میں بے پناہ مقبول ہورہاہے ۔ ہمیں اپنے بزرگوں سے جو زندہ جاویدتحفہ ملاہے درحقیقت وہ ایک عالمی ورثہ ہے ۔ اوراب عالمی سطح پر اس کو اپنا نے والوں میں بہت تیزی سے اضافہ ہورہاہے ۔
کیوبا کی دارلحکومت ہوانا میں واقع ہندوستانی سفارت خانے سے موصولہ اطلاعات کے مطابق پروفیسر ایڈورڈوپائمینٹل اوزکیوزجو کیوبین یوگاایسوسی ایشن کے صدراوربانی بھی ہیں ، کیوبامیں یوگا کے حوالے ایک اہم اورکلیدی حیثیت رکھتے ہیں ۔ وہ کیوبا میں پچھلے 30برس سے یوگا کی تعلیم دے رہے ہیں اوراب تک 50ایسے افراد کی تربیت بھی کرچکے ہیں جو اب دوسروں کو یوگا کی تعلیم دے رہے ہیں ۔ کیوبا جیسے ملک میں جس کی مجموعی آبادی 1.13کروڑہے یوگا کی پائیدارمقبولیت کے تناظرمیں یہ غیرمعمولی تعاون ہے ۔
حال ہی میں پروفیسرپائمنٹل کا لوئس راول وازکیوز مینوز اور رفائل پائنیرس گونزالیز نے جوینٹڈ ریبیلڈے کے لئے جوانٹرویوکیا وہ کیوبا میں وسیع پیمانے پرپڑھاگیا۔ اس ایک واقعہ سے اندازہ ہوتاہے کہ اس ملک میں یوگا کے تعلق سے عام لوگوں میں کس قدردلچسپی ہے ۔ ہرعمرکے لوگوں کو پارکوں ، کمروں اورمیوزیم کے سامنے یوگاکرتے دیکھاجاسکتاہے ۔ ایسا کرتے دیکھ کر اگرکوئی ہندوستانی شہری وہاں جائے تو وہ یہی سمجھے گا کہ وہ دیارغیرمیں نہیں بلکہ اپنے وطن میں ہے ۔ کیوبا میں یوگاکرنے والوں کی تعدادمیں روزافزوں اضافہ ہورہاہے ۔ پروفیسر ایڈورڈ پائمنٹل نے اپنے انٹرویومیں کہاکہ ایک کتاب نے ان کی زندگی کا رخ بدل دیا۔ 12سال کی عمرتک وہ شطرنج کے کھلاڑی رہے لیکن ایک روز انھیں کسی نے یوگا پرایک کتاب تحفے میں دی ۔ کتاب کے مطابق انھوں نے یوگاکرنا شروع کردیااوراس کے بعد بھی انھوں نے یوگا کی تعلیم ترک نہیں کی ۔ کیوبا میں ہرسال یوم یوگامنایاجاتاہے ۔ یہاں 2020 میں ملک گیرسطح پر چھٹا یوم یوگا منایاگیا جس میں ہندوستانی سفارتخانے کی جانب سے بھی سرگرم رول اداکیاگیا۔
امور داخلہ کی وزارت
شمال مشرق میں زلزلے سےنمٹنےسے متعلق تیاری کی مشقوں کااہتمام
نئی دہلی۔25اپریل؛ قدرتی آفات سے نمٹنے والی قومی اتھارٹی  نے 25 اپریل 2018 کو تری پورہ اور ناگالینڈ میں نیز میزورم میں 24 اپریل 2018 کو ٹیبل ٹاپ مشقوں کا اہتمام کیا ۔ یہ مشقیں شمال مشرقی ریاستوں میں زلزلے سے نمٹنے کی تیاری سے متعلق مشقوں کے حصوں کے طور پر انجام دی گئیں۔
ان مشقوں میں سبھی ضلعوں اور متعلقہ محکموں کے متعلقہ افسران نےشرکت کی۔ اضلاع نے تصدیق کی کہ قدرتی آفات سے نمٹنے کے ان کے منصوبوں  کو تازہ ترین شکل دی گئی ہے۔ کارروائی انجام دینے والی ٹیموں کی نشاندہی کی گئی ہے اور مشقوں کے لیے دیگر تیاریاں بھی کی گئی ہیں۔ اس کے بعد مختلف متعلقہ محکموں نے پرزنٹیشن دئیے۔
ٹیبل ٹاپ مشقوں کا اہتمام، ریاستی محکموں کی شراکت داری میں تیار کیے گئے منظر نامے پر مبنی تھا، جیسا کہ زمینی نقشوں اور دیگر متعلقہ نقصانات کے امکانات ہوتے ہیں۔
آزاد مشاہدین کو اُن کے رول کے باےر میں بتایا گیا اور انہیں معیاری رائے کے فارم دئیے گئے۔ ان مشقوں کی جگہوں اور انتظامی بندوبست کی جگہوں کو بھی قطعی شکل دی گئی۔
اس سے پہلے مشقوں کی بلا رکاوٹ انجام دہی کو یقینی بنانے کے لیے تال میل اور اورین ٹیشن کانفرنسوں انعقاد بھی کیا گیا جو قدرتی آفات سے نمٹنے کی ریاستی اتھارٹی این ڈی ایم اے کے ساتھ ملکر کرائی جارہی ہے۔
وزیراعظم کا دفتر
وزیر اعظم نے ہیروشیما میں مہاتما گاندھی کے نیم قد مجسمے کی رونمائی کی
وزیر اعظم جناب نریندر مودی نے 20 مئی 2023 کو ہیروشیما، جاپان میں مہاتما گاندھی کے نیم قد مجسمے کی رونمائی کی۔
رونمائی کی تقریب کے دوران موجود معززین میں وزیر اعظم کے مشیر خاص عزت مآب جناب نکاتانی جین، ہیروشیما شہر کے میئر جناب کاسومی متسوئی؛ ہیروشیما سٹی اسمبلی کے اسپیکر جناب تتسونوری موتانی، ہیروشیما کے اراکین پارلیمنٹ اور جاپان میں مہاتما گاندھی کے پیروکار شامل تھے۔
19 سے 21 مئی تک ہونے والے جی-7 سربراہ اجلاس سے متعلق وزیر اعظم کے دورۂ جاپان کے دوران مہاتما گاندھی کا نیم قد مجسمہ بھارت اور جاپان کے درمیان دوستی اور خیرسگالی کی علامت کے طور پر حکومت ہند کے ذریعہ ہیروشیما شہر کو بطور تحفہ پیش کیا گیا ہے۔
پدم بھوشن ایوارڈ یافتہ جناب رام ون جی سوتار نے 42 انچ لمبے کانسے کے اس نیم قدم مجسمے کو تیار کیا ہے۔ موتویاسو ندی سے ملحق یہ مقام مشہور اے- بم ڈوم کے قریب ہے، جسے دیکھنے کے لیے عام طور پر روزانہ ہزاروں لوگ اور سیاح آتے ہیں۔
اس مقام کو امن اور عدم تشدد کے لیے یکجہتی کی علامت کے طور پر منتخب کیا گیا ہے۔ مہاتما گاندھی نے اپنی زندگی امن اور عدم تشدد کے لیے وقف کر دی تھی۔ یہ مقام حقیقت میں گاندھی جی کے اصولوں اور زندگی کی یاد دلاتا ہے، جو دنیا اور اس کے قائدین کو ترغیب فراہم کرتی ہے۔
وزارت دفاع
آنکھوں کی بیماریوں کے سائنسی مطالعہ سے متعلق دوروزہ کانفرنس ،آرمی ہاسپٹل  ، دہلی میں شروع ہوئی
آرمی ہسپتال ،کا امراض چشم کا شعبہ، آرمی ہسپتال ، دہلی کینٹ میں ’’آنکھوں کی بیماریوں کے سائنسی مطالعہ میں اختراعات ‘‘-آئی کون -2023کے موضوع پر ایک دو- روزہ قومی سطح کے کانٹینیونگ میڈیکل ایجوکیشن  کی میزبانی کر رہا ہے۔
یہ کانفرنس اس وژن کے ساتھ شروع ہوئی کہ اختراعات کسی بھی طبی خصوصیت کا سنگ بنیاد بنے ہوئے ہیں،اوراس سے بھی بڑھ کر امراض چشم کے شعبے میں، جس نے گزشتہ تین دہائیوں کے دوران اپنے طبی مرتبے اور کارگزاری میں اضافہ کیا ہے اور اس میں مسلسل مزیداضافہ ہو رہا ہے۔ 4ستمبر کواس تقریب کا افتتاح ، ڈی جی اے ایف ایم ایس اورآرمی میڈیکل کورکے سینیئرکرنل کمانڈینٹ ،لیفٹیننٹ جنرل دلجیت سنگھ نے کیا۔ افتتاحی اجلاس میں جنرل آفیسرز، فلیگ آفیسرز اور فضائیہ کے آفیسرز کے ساتھ ساتھ قومی فیکلٹی اور ملک بھر سے آئے 150 سے زائد مندوبین نے شرکت کی۔
تقریب کے دوران ایک ریسورس سی ڈی کا اجراء کیا گیا، جس کے بعدامراض چشم کے شعبے میں کام کرنے والے ماہرین ، ایئر مارشل ایم ایس بوپارائی  اور لیفٹیننٹ جنرل ڈی پی واٹس  کو خراج تحسین پیش کیا گیا۔ اس تقریب سے ، ویژن آئی سینٹرز کے چیئرمین اور ، سر گنگارام ہسپتال، نئی دہلی کے شعبہ امراض چشم کے سربراہ ، اور بین الاقوامی شہرت کے حامل اوکولوپلاسٹی سرجن پدم شری پروفیسر اے کے گروور نے کلیدی خطاب کیا۔
تعلیمی پروگرام میں کارنیا اور ریفریکٹیو سرجری یعنی انعطاف سے متعلق سرجری ، موتیابند اور آنکھ کی ایک بیماری جس میں رفتہ رفتہ بینائی جاتی رہتی ہے یعنی سبزموتیا، انٹراوکولر لینز، وٹریوریٹینل سرجری، اوکولوپلاسٹی یعنی آنکھ کی پیوندکاری اور آکولر آنکولوجی یعنی آنکھ سے متعلق رسولیوں کا مطالعہ اورعلاج معالجہ ، بچوں کے ریٹنا امراض، بچوں کی آنکھوں کے امراض اور سٹرابزم اور طبی اقدار کے شعبوں میں اختراعات کا احاطہ کیا گیا۔ اس تقریب میں علمی اور اختراعی مہارتوں اور کلینیکل پریکٹس میں طبی تعلیم کو جاری رکھنے کا شاندار مظاہرہ کیاگیا۔
ریلوے کی وزارت
ہندوستانی ریلوے نے ہریانہ میں ریل نیٹ ورک کی 100 فیصد بجلی کاری مکمل کر لی ہے
ہریانہ کا موجودہ براڈ گیج ریل نیٹ ورک ، اب 100 فیصد برقی ہے
ہندوستانی ریلوے نے ہریانہ ریاست میں ریلوے کے نیٹ ورک کی 100 فیصد بجلی کاری مکمل کرکے ایک اہم سنگ میل حاصل کیا ہے۔ ہریانہ کے موجودہ براڈ گیج کا نیٹ ورک 1,701 روٹ کلومیٹر ہے، جس کی اب 100 فیصد بجلی کاری کی جاچکی ہے ،اس کے نتیجے میں لائن ہول کی لاگت میں کمی ، بھاری نقل و حمل کی گنجائش، سیکشنل صلاحیت میں اضافہ، آپریٹنگ اور دیکھ بھال کی لاگت میں کمی کی وجہ سے بچت ہوتی ہے اور الیکٹرک لوکو، توانائی کی بچت اور ماحول دوست ذرائع آمدورفت کے ساتھ درآمد شدہ خام تیل پر کم انحصار، زرمبادلہ کی بچت بھی ہوتی ہے۔ مزید برآں، نئے براڈ گیج نیٹ ورک کو بجلی کاری کے ساتھ منظور کیا جائے گا، جو کہ ریلوے کی 100 فیصد برقی نیٹ ورک کی پالیسی کے مطابق ہے۔
ہریانہ ریاست کا علاقہ شمالی، شمالی وسطی اور شمال مغربی ریلوے کے دائرہ اختیار میں آتا ہے۔ ہریانہ کے کچھ بڑے ریلوے اسٹیشن ہیں: امبالا، پانی پت، گڑگاؤں، کروکشیتر، حصار جنکشن، ریواڑی جنکشن، روہتک جنکشن، اور بھیوانی۔
ہریانہ ریاست سے گزرنے والی کچھ اہم ٹرینیں ہیں کالکا شتابدی ایکسپریس، ہمالیہ کوئین، کالکا میل، پچھم ایکسپریس، گولڈن ٹیمپل میل اور کلنگا اتکل ایکسپریس۔ یہ ٹرینیں ریاست کے مختلف حصوں اور ہندوستان کے دیگر بڑے شہروں تک آسان رابطہ فراہم کرتی ہیں۔
وزیراعظم کا دفتر
وزیر اعظم نے مردوں کے ٹریپ انفرادی شوٹنگ مقابلے میں کینان چنائی کےکانسہ کا تمغہ جیتنے پر مسرت کا اظہار کیا
وزیر اعظم جناب نریندر مودی نے ایشیائی کھیلوں میں مردوں کے ٹریپ انفرادی شوٹنگ ایونٹ میں کانسی کا تمغہ جیتنے پر کینان چنائی کی تعریف کی ہے۔
وزیر اعظم نے ایکس پر پوسٹ کیا؛
’’Kynanchenai کی کامیابی پر خوش ہوں۔ ا نہوں نے مردوں کے ٹریپ انفرادی شوٹنگ ایونٹ میں کانسی کا تمغہ حاصل کیا ہے۔ انہوں نے شاندار مہارت اور عزم کا مظاہرہ کیا ہے۔ ان کی کامیابی کی وجہ سے بہت سے آنے والے شوٹرز کو حوصلہ ملے گا‘‘۔
وزارات ثقافت
نیتاجی سبھاش چندر بوس کی 125ویں پیدائش کی سالگرہ منانے کے لئے وزیراعظم کی صدارت میں ایک اعلیٰ سطحی کمیٹی کی تشکیل
نئی دلّی ، 09 جنوری، 2021/
نیتاجی سبھاش چندر بوس کی 125ویں پیدائش کی سالگرہ منانے کے لئے وزیراعظم نریندر جناب نریندر مودی کی صدارت میں ایک اعلیٰ سطحی کمیٹی تشکیل دی گئی ہے۔ اس سلسلے میں آج ایک گزٹ نوٹیفیکیشن جاری کیا گیا۔
یہ اعلیٰ سطحٰ کمیٹی 23 جنوری 2021 سے شروع ہونے والے ایک سال تک جاری رہنے والے یادگاری جشن کی سرگرمیوں پر فیصلہ لے گی۔ کمیٹی کے ممبران میں، ممتاز شہری، مورخین، مصنفین، ماہرین اور نیتاجی سبھاش چندر بوس کے کنبے کے افراد، نیززاد ہند فوج  وابستہ نامور معزز شخصیات شامل ہیں۔ یہ کمیٹی دہلی، کولکتہ اور نیتاجی و آزاد ہند فوج سے وابستہ دیگر مقامات، ہندوستان کے ساتھ ساتھ بیرون ممالک میں بھی چلنے والے یادگاری جشن کی تقریبات کی راہنمائی کرے گی۔
اعلیٰ سطحی کمیٹی کے گزٹ نوٹیفیکیشن کے لئے یہاں کلک کریں۔
http://egazette.nic.in/WriteReadData/2021/224300.pdf
وزارت خزانہ
گروگرام ڈی جی جی آئی نے 141کروڑ روپے مالیت کی جی ایس ٹی دھوکہ دہی کے لئے دو افراد کو فرفتار کیا
نئی دہلی،27؍نومبر:ہریانہ کے گروگرام ژونل یونٹ کے ڈائریکٹوریٹ جنرل آف جی ایس ٹی انٹلی جنس نے نئی دہلی کے میور وہار کے رہنے والے اور میسرز ڈی کے انٹرپرائز کے پروپرائٹر دیپک متل اور ہریانہ کے حصار ضلع ہانسی کے رہنے والے میسرز گرگ انٹر پرائزز کے پروپرائٹر انکور گرگ کو گرفتار کیا ہے۔
دونوں افراد مختلف کمپنیوں کی کمپلیکس ویب چین کی مدد سے لگ بھاگ 141 کروڑ روپے مالیت کے جعلی انوائسز ریکٹ اور دھوکہ دہی سے پاس کئے گئے ؍دستیاب کئے گئے اِن پُٹ ٹیکس کریڈٹ میں ملوث پائے گئے تھے۔
تفتیش کے دوران معلوم ہوا کہ دیپک متل نے جو آئی ٹی سی کا ایک اتھارائزڈ ڈیلر ہےبالواسطہ ؍ بلاواسطہ طور سے سگریٹس کے سیل انوائسز ایسی مختلف نقلی تجارتی کمپنیوں یا جن کا وجود ہی نہیں تھا ، کو جاری کی تھی، جس کے نتیجے میں جی ایس ٹی سے بچنے کے نتیجے میں سرکاری خزانے کو نقصان ہوا۔ان نقلی ؍وجود نہ رکھنے والی تجارتی کمپنیوں نے مختلف برآمداتی کمپنیوں کو جعلی مزید انوائسز جاری کئے تھے، جنہوں نے ان جعلی انوائسز کی بنیاد پر آئی جی ایس ٹی رفنڈ کلیم داخل کیا ہے۔تفتیش کے دوران یہ بھی معلوم ہوا ہے کہ سیگریٹس کی کوئی برآمدگی نہیں ہوئی اور ان برآمداتی کمپنیوں کے ذریعے داخل کئے گئے آئی جی ایس ٹی رفنڈ کلیم فوگس تھا اور کئی معاملوں میں عدالتی سینٹر؍ریاستی جی ایس ٹی کے ذریعے کلیم مسترد کردیاگیا تھا۔
اس طرح دیپک متل اور انکور گرگ نے سینٹرل گُڈس اینڈ سروسز ٹیکس ایکٹ ، 2017 کی دفع 132 اور کی شقوں کے تحت جرائم کئے ہیں، جو قابل دست اندازی اور غیر ضمانتی جرائم ہیں اور سی جی ایس ٹی قانون 2017 کی دفعہ 132 کے تحت قابل سزا جرم ہے۔
دیپک متل اور انکور گرگ کو سی جی ایس ٹی قانون 2017 کی دفعہ 69 کے تحت 26 نومبر 2019 کو گرفتار کیاگیا تھا اور اسی روز گروگرام عدالت میں جوڈیشل مجسٹریٹ کے سامنے پیش کیا گیا تھا۔ عدالت نے دونوں کو 10 دسمبر 2019ء تک عدالتی تحویل میں بھیج دیاہے۔ اس معاملے مزید تفتیش جاری ہے۔